M-CLAN ompli el Poliesportiu El Terç d'Alaquàs
10/09/2005 15:02:00

# M-CLAN ompli el Poliesportiu El Terç d'Alaquàs

*   10/09/2005 15:02:00
*   [Imprimir](#)
*   Compartir
*    https://www.alaquas.org/documento.asp?id\_do=9670

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9670%2F0&title=Ajuntament%20d%27Alaqu%C3%A0s.%20Premsa.M-CLAN%20ompli%20el%20Poliesportiu%20El%20Ter%C3%A7%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9670/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9670/9670_Form_4.jpg)](https://www.alaquas.org/ficheros/documentos/2005/2/9670/9670_Form_10.jpg "<a href='https://www.alaquas.org/ficheros/documentos/2005/2/9670/9670_Form_10.jpg' target=_blank><i class='fa fa-external-link' aria-hidden='true'></i>.M-CLAN ompli el Poliesportiu El Terç d'Alaquàs</a>")

Vora 12.000 persones assistiren al concert

La banda murciana M-Clan va aconseguir un ple absolut el divendres 9 de setembre amb la seua actuació on van assistir vora 12.000 veïns i veïnes al Poliesportiu El Terç d'Alaquàs. El públic va fer seues cadascuna de les cançons interpretades per aquest grup que va presentar a Alaquàs, amb motiu de les Festes Majors de la ciutat, el seu últim disc _Sopa Fría_ dins de la gira que estan realitzant per tot el país.

Aquest grup es va formar en l'any 1993 amb el nom Murciélagos Clan, tot i que després van decidir anomenar-se M-Clan. Actualment, són sis els components del grup: Carlos Tarque (veu), Antonio Otero (bateria), Ricardo Ruipérez (guitarra), Carlos Raya (guitarra), Pascual Saura (baix) i A. Climent "Boli" (teclats).  Els seus primers discs: _Un buen momento_ (1995) i _Coliseum_ (1997), no tingueren molta repercussió, però amb les produccions d'Alejo Stivel a partir de 1999, arribaren els àlbums que han consolidat el grup com una de les bandes rockeres de major èxit als últims deu anys: _Usar i tirar_, _Sin enchufe_ i _Defectos personales_.

Ara, els murcians M-Clan s'apropen més al rock clàssic d'arrels americanes amb _Sopa Fría_ , el sisé disc del grup,  en què els instruments de vent i el so de les acústiques es converteixen en grans protagonistes. _Sopa Fría_, disc produït també per Alejo Stivel, s'ha gravat a França i mesclat als Estats Units. A més, compta a l'estudi amb l'ajuda de Richard Dodd, col·laborador d'artistes com George Harrison.

La gira, que va començar fa uns mesos per tot el país, continuarà en setembre passant per Granada, Màlaga, Elx, Conca, Mallorca, Bilbao, Madrid, Xàbia i moltes ciutats més, com ho va fer el divendres a Alaquàs.